Folketing
2009-04-21

Vi vil senere sammen med trafikforligskredsen i en samlet helhed vurdere, hvilke stationer der er belæg for at etablere eller genåbne med en finansiering fra den afsatte pulje på 200 mio. kr. til stationsmoderniseringer. Gode vej- og baneforbindelser til havnene er et vigtigt middel til at nå målet om mere godstransport på skib på de såkaldte blå motorveje. Derfor er vi meget tilfredse med, at der i trafikaftalen fra januar er aftalt en screening af baneforbindelserne til en række havne, herunder til Esbjerg Havn. Vi afventer resultatet af den screening med udgangen af 2009, hvorefter vi tager stilling til konkrete projekter. Med disse begrundelser, på disse baggrunde, kan Venstre ikke støtte det beslutningsforslag, der foreligger her. Og jeg skal hilse fra Det Konservative Folkeparti og sige, at ordføreren herfra, fru Henriette Kjær, desværre er forhindret i at være til stede i salen på grund af et meget vigtigt møde, men De Konservative meddeler, at de også afviser beslutningsforslaget.